Nýburar í mikilli hættu á Fílabeinsströndinni Barnaheill – Save the Children vara við því að líf hundruða nýbura og mæðra þeirra sé í hættu þar sem átökin á Fílabeinsströndinni þvinga barnshafandi konur til að fæða við skelfilegar aðstæður . Samtökin telja að a.m.k. 1350 barnshafandi konur og konur með börn á brjósti búi nú við þröngan kost og óviðunandi hreinlætisaðstöðu í stærstu flóttamannabúðum landsins í Duekoué , bæ í vestri þar sem meint fjöldamorð eiga að hafa átt sér stað . Ljósmyndari : Glenna Gordon Barnaheill – Save the Children vara við því að líf hundruða nýbura og mæðra þeirra sé í hættu þar sem átökin á Fílabeinsströndinni þvinga barnshafandi konur til að fæða við skelfilegar aðstæður . Samtökin telja að a.m.k. 1350 barnshafandi konur og konur með börn á brjósti búi nú við þröngan kost og óviðunandi hreinlætisaðstöðu í stærstu flóttamannabúðum landsins í Duekoué , bæ í vestri þar sem meint fjöldamorð eiga að hafa átt sér stað . Hreint vatn er af skornum skammti og konur eiga í erfiðleikum með að þrífa sig og nýfædd börn sín , bæði meðan á fæðingu stendur og eftir hana . Það eykur líkurnar á hættulegum sýkingum . Þær barnshafandi konur , sem geta fengið læknishjálp í búðunum , fæða í örsmáu herbergi og næðið er lítið . Veigalítil gardína skilur mæðurnar frá áhorfendum í biðstofu . Barnaheill – Save the Children hafa þó ekki síður áhyggjur af þeim mæðrum sem fara í gegnum sínar fæðingar einar í skítugum búðunum , án nokkurrar faglegrar hjálpar . Líf þeirra er í enn meiri hættu . Stuðningur við barnshafandi konur og nýbura er hættulega lítill þar sem aðeins þrjár ljósmæður eru tiltækar fyrir 27 þúsund manns . Ljósmæðurnar standa í ströngu með þennan mikla fjölda sjúklinga og skort á sótthreinsuðum búnaði , s.s. hönskum og skærum . Engir sjúkrabílar eru tiltækir né neyðarbúnaður ef eitthvað fer úrskeiðis í fæðingunni . Jafnvel þótt sjúkrahúsin í helstu bæjum séu opin , eru heilbrigðisstarfsmenn of óttaslegnir við ferðalag um hættulega vegi til að ná þangað . „ Mæður eru að eiga börn sín í hrikalegumaðstæðum , fjarri heimilum sínum og fjölskyldu . Við óttumst að margar þeirra leiti sér ekki hjálpar og séu að fæða einar , án þess að hafa nokkra hjálp ef eitthvað fer úrskeiðis , “ segir Guy Cave , framkvæmdastjóri Barnaheilla – Save the Children á Fílabeinsströndinni . „ Fæðing við svo óheilnæmar aðstæður getur leitt til banvænna sýkinga sem geta dregið bæði móður og barn til dauða . Ef við aukum ekki umfang aðstoðar okkar og hjálpum þessum konum , munu margar mæður og börn þeirra deyja . “ Matarskortur í búðunum setur líf mæðra og nýbura í hæt